als_Latn dik_Latn sag_Latn
Partizani i futbollistëve shqiptarë nga Maqedonia, Ertan Demiri, Mevlan Murati, Ersen Sali dhe Nderim Nexhipi ka lënë anash barazimin pa gola me Kukësin në shtëpi, në javën e parë te sezonit pranveror, dhe ka filluar përgatitjet për sfidën e ardhshme. Në stërvitjen e djeshme me të kuqtë ka ushtruar për herë të parë përforcimi i fundit, fantazisti Nderim Nexhipi, i ardhur nga Shkëndija e Tetovës. Ai pritet të debutoj në derbi kundër Tiranës, duke kërkuar që ta nisë me këmbën e mbarë aventurën te Partizani. Përgatitja e djeshme ka qenë e lehtë, ku futbollistët që luajtën të shtunën ndaj Kukësit kanë kryer një seancë të lehtë shkrythëse, ndërsa pjesa tjetër mori ngarkesën e duhur. Të kuqtë për momentin i kanë sytë nga sulmuesi Migen Memelli, i cili u dëmtua para ndeshjes me Kukësin. Mungesa e tij u ndie të shtunën e kaluar, kështu që të kuqtë luten që lojtari të rikuperohet për derbin e 7 shkurtit.
You must be logged in to post a comment Login
als_Latn eng_Latn